C 252/32
SK
Úradný vestník Európskej únie
17.7.2023
Po druhé Francúzsko neprijalo opatrenia potrebné na zabezpečenie toho, aby boli v 13 aglomeráciách, ktoré vypúšťajú komunálne odpadové vody do citlivých oblastí, tieto komunálne odpadové vody pred vypustením podrobené prísnejšiemu čisteniu, ako je sekundárne čistenie alebo ekvivalentné čistenie, podľa článku 5 smernice 91/271 v súlade s parametrami stanovenými v prílohe I B tejto smernice.
Po tretie Francúzsko neprijalo potrebné opatrenia na zabezpečenie toho, aby boli čističky komunálnych odpadových vôd v 87 aglomeráciách navrhnuté, skonštruované, prevádzkované a udržiavané tak, aby zabezpečili dostatočnú výkonnosť pri všetkých normálnych miestnych klimatických podmienkach, a aby pri sa pri ich navrhovaní zohľadnili sezónne výkyvy záťaže v súlade s článkom 10 smernice 91/271.
Po štvrté Francúzsko neprijalo opatrenia potrebné na zabezpečenie toho, aby príslušné orgány alebo príslušné subjekty monitorovali vypúšťanie z čističiek komunálnych odpadových vôd v 87 aglomeráciách, aby overili súlad s požiadavkami prílohy I B podľa kontrolných postupov stanovených v prílohe I D, ako vyžaduje článok 15 ods.
1 prvá zarážka smernice 91/271.
(1)
Smernica Rady z 21. mája 1991 o čistení komunálnych odpadových vôd (Ú. v. ES L 135, 1991, s. 40; Mim. vyd.
15/002, s. 26).
Návrh na začatie prejudiciálneho konania, ktorý podal Consiglio di Stato (Taliansko) 26. apríla 2023 – Autorità per le Garanzie nelle Comunicazioni a i./Telecom Italia SpA a i.
(Vec C-273/23) (2023/C 252/35) Jazyk konania: taliančina Vnútroštátny súd, ktorý podal návrh na začatie prejudiciálneho konania Consiglio di Stato
Účastníci konania pred vnútroštátnym súdom Odvolatelia: Autorità per le Garanzie nelle Comunicazioni, Ministero dello Sviluppo Economico, Telecom Italia SpA Odporcovia: Telecom Italia SpA, Vodafone Italia SpA, Fastweb SpA, Autorità per le Garanzie nelle Comunicazioni, Tiscali Italia SpA, BT Italia SpA
Prejudiciálne otázky Majú sa smernica 97/33/ES (1), najmä jej článok 5 a smernica 2002/22/ES (2), najmä jej článok 13, uplatniteľné ratione temporis, ako aj zásady transparentnosti, čo najmenšej deformácie trhu, nediskriminácie a proporcionality vykladať v tom zmysle, že a) je prípustné, aby vnútroštátna právna úprava ex lege rozšírila na mobilných operátorov povinnosť prispievať na financovanie nespravodlivého zaťaženia vyplývajúceho z poskytovania tej istej univerzálnej služby bez toho, aby sa tento príspevok podmienil povinnosťou národného regulačného orgánu overiť existenciu konkurenčného vzťahu alebo zastupiteľnosti medzi zaťaženými operátormi a operátorom určeným na poskytovanie tejto služby v rámci toho istého relevantného trhu podľa práva hospodárskej súťaže, b) môžu národné regulačné orgány navyše alebo ako alternatívu kritéria zastupiteľnosti služieb pevnej siete a služieb mobilnej siete použiť ďalšie kritériá – a ak áno, aké kritéria – na vznik povinnosti financovania mobilných operátorov“?
(1) (2)
Smernica Európskeho parlamentu a Rady 97/33/ES z 30. júna 1997 o prepojení v telekomunikáciách vzhľadom na zabezpečenie univerzálnej služby a interoperability prostredníctvom uplatňovania princípov otvorenej siete (ONP) [neoficiálny preklad] (Ú. v. ES L 199, 1997, s. 32).
Smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) (Ú. v. ES L 108, 2002, s. 51; Mim. vyd.
13/029, s. 367).